Hadees: Al Mustadrak, Imam Hakim 44s 4 iaa j Hadees 4287, Ye Hadees sahi hai 

Hazrat Umar Ibn Khattab 4e (JW di! (2) se riwayat hai, kehte hain, ke Rasulallah £ 
ne irshad farmaya, Adam 2d 445 zameen par aaye aur 360 saal tak Allah se dua 
mangte rahe, 360 saal tak dua kabul nahi hui, phir farmaya ke mai Mohammad # ka 


waseela paish karta hun ke meri dua kabul farma 


Rab ka irshad hua, Ai Adam, tune mere Mohammad ko kaise jana, maine to abhi 
mabus nahi kiya, takhleek nahi ki, farmaya, ai parwar digar, jab tune mujhe paida 
kiya aur apni janib se mujhme rooh daali, to jab maine apne sir ko uthaya to dekha 
ki arsh par mujhe kalma nazar aya jisme tere naam ke saath tere mehbub ka naam 
likha tha, “la ilaha illallaah mohammadur rasulullah” mai jaan gaya, ke jis zaat ko 
tune apne naam ke saath rakha wo tujhe bari mehbub hogi. Allah ne is waseele ke 


tufail me Adam di 4de ki dua qabul farmayi aur unki larzish ko bakhs diya 


uran me tauba, Waseela lena sabit hai Quran se 





Para 5, Sura Nisa, Ayat 64 

b “wa la o annahum izzalamu anfusahum jaa ook - “Ai mere bando agar tum apni 


jaano par zulm karo to mere Nabi ki baargah me pahonch jayo 
b fastaghferullah - aur Allah se astaghfaar karo 


) wastaghfera lahumur rasulo - aur agar mera Rasul mera mehbub tumhare liye 


shafaat karle tumhara shafi ban jaye 


P lawa jadullaah tawwabar rahima - to tum Allah ko bahot zyada tauba karne 


wala paoge” 


Tauba qabul karne ki shart kya rakhi Allah ne, mai tauba tab qabul karunga jab 
mere mehbub ki bargah me aao, aur jab mera mehbub tum par rahem kare, aur 
tumhara shafi ban jaye, aur tumhare liye dua kare ke ai parwar digar, ye tera gunah 


gaar banda, mere paas aya hai, mera ye gunehgar ummati mujhe shafi banata hai, 


mai iska shafi bankar waseela bankar teri bargah me arz karta hun, tu is maaf kar 


de, to tum Allah ko bahot zyada tauba ko gabul karne wala paoge 


Aitrazaat hota hai: 


(a) Nabi ke paas aao Nabi ke qabr par aane ka zikr nahi hai 


(b) Ye daleel dete hain ke, Nabi ke hayat me hi jao Nabi ke wisaal ke baad mat jao - 


ye kis tafseer me aya hai 


(c) Aka &# ki Hadees hai ke jisne Quran me apni marzi chalayi usne apna thikana 


(c) 


jahannam me bana liya 


is ayat ko kis ayat ne mansuk kar diya hai ab is par amal nahi ho sakta, ke Nabi 
ke paas sirf hayat me jao, unke rozey par mat jao 


Ye ayat mansuk nahi hai, iski dalil hai “Tafseer e Nasafi”, Tafseer e Madarik 

jisko bolte hain, ye Quran ki tafseer hai, Vol 1, Pg 234, Sura Nisa, Para 5, Ayat no 
64, Hzrt Allama Abdullah bin Ahmed bin Mahmood Nasafi alaiy rehma, kehte 
hain ki riwayat byan ki gayi, iske raawi Hazrat Ali 4e ¿Jai dl 23 hain, ke 
Rasulallah $ ke wisaal ke baad ek baddu arabi apki qabr par aya, aur us arabi ne 
apne jism ko qabr e Rasul par gira diya, aur qabr e mitti ko leta aur apne sir par 
daalta, aur usne kaha, ya Rasullallah £5, (ya nida ke liye aata hai, nida matlab 
pukarna), apne kaha, humne suna, aur jaisa ki Allah Rabbul Izzat ne ap par 


Quran e Azeem par nazil kiya, {yehi ayat e kareema pari usne}. 


Ai Allah ke Rasul maine apni jaan par zulm kiya, bahot gunaah kiye, aur mai 
apne gunaaho ki maghfirat apki bargah me hazir hua hun, ap bhi Allah se mere 
liye astaghfaar kijiye, raawi kehte hain, ke Allah ke Rasul ke qabr se ye awwaz 
ayi, jaa tujhe baksh diya gaya Agar ye ayat mansuk ho gayi hoti to kya Hazrat 


Ali 4e jds dl a is Hadees ke raawi hote, hargiz nahi. 


Ek aur wakiya mufassereen ne likha isi taaluk se, Hazrat Imam Uadbi 44e 4 daa) 
apne “Asma aur Rijaal” kitaab likhi hai, ap Imam Shafeyee ke ustad hain, ye 
kehte hain ke mai Rasulallah # ke rozey par hazir tha, ek arabi aya aur Sarkar ke 


rozey ki jaaliyon se lipat gaya, aur kaha, ya Rasullallah , {yehi ayat e kareema 


pari usne}, phir wo khub rota raha, khub rota hai, usne 4 ashaar kahe Rasul ki 


shaan me, phir wo chala gaya, Hazrat Imam udbi kehte hain, ke mujhe neend ka 


ghalba aya, mai so gaya, maine khwab me Rasulallah # ki ziyarat hui, aur Sarkar 


ne mujhe irshad farmaya, ke udbi jao, usey basharat de do ke usey baksh diya 


gaya hai 


Hawale: 


(i) 


(ii) 
(iii) 


(iv) 


(v) 
(vi) 
(vii) 
(viii) 


(ix) 


(x) 
(xi) 


(xii) 


(xiii) 


Ibne Kaseer inke ghar ke allama hain, Ibne Taimiya ke shahgird, aur tafseer 
me ye ibne kaseer ke tafseer ko sab se mo'attabar mante hain, “Tafseer ibn 
Qaseer”, Vol 1, Pg 461, isme Ibn Qaseer ne isi ayat ki tafseer me likha ke 
sanad aur tehkeek ke saath zikr kiya ek kaseer jamat ne jinme Sheikh Abu 
Mansur Sabbab bhi hain aur arabi ki puri riwayat likhi 


Imam Bahyqi, Shoaibul Imaan ke andar, Vol 3, Pg 95, Hadees no 7187 
Imam ibn Qadama Hanbali ne Al Mughniyo ke andar, Vol 3, Pg 557 


Imam Qurtabi ne Al Jamiul Haqamil Quran, ye Quran ki tafseer hai jisko 


Saudia ne hi chapa hai, Vol 5, Pg 265 

Hazrate Imam Saleh ne Subulul Huda wal Rishaad, Vol 12, Pg 380 
Imam Samhudi ne Wafa ul Wafa, Vol 4, Pg 1361 

Imam Iz bin Ja'ama ne Hidayatus Saleqeen Saaliq me, Vol 3, Pg 1383 
Imam Qazi Aayaz ne As Shifa Kitabus Shifa ke andar, Vol 2, Pg 41 


Imam Jalaluddin Suyuti ne Tafseer e Jalalain jo Madaris me parayi jaati hai, 


moulviyo ko parayi jati hai, course me dakhil hai, Pg 80 
Imam Ibn Najjar ne Ad-Dararus Samaniya Samina me Pg 224 


Imam Shahbuddin Khafaji ne Nassemur Riyadh, Shara e Shifa e Qazi Aayaz, 
Vol 3, Pg 398 


Imam Ibn Asagir ne At Tahafuz Zayir, Pg 69 


Imam Qastalani ne Al Mohaiwul Ladunya ke andar 


(xiv) Imam Nabawi ne Al Asgaar ke andar 


(kv) Allama Imam Mohammad bin Musa Al Maragshi ne Misbauz Za Laam me, 
jinki wiladat 606 hijri wisaal 683 hijri, isi Hadees par unhone sanad par kitaab 
likh di hai puri, tamam bhais daal di, aur sabit kar diya ke ye Hadees sahi hai 
apni snaad ke aitbaar se, matan ke aitbaar se, halaat ke aitbaar se, aur iski 


sanad kin kin logo se ayi hai 


Rasulallah $ ke wisaal ke baad waseela mangna jayez nahi hai 


Hadees: Imam ibn Abi Shaiba, ap ustad hain Imam Bukhari, Imam Muslim, Imam 
Abu dawood ke, apni kitaab Musannaf ibn Abi Shaiba, Vol 17, Pg 64, Hadees 32665, 
pasemanzar; Hazrat Umar 4s ji ð ṣá ke doar e khilafat me shadeed qahad par 
gaya, log halaq hone lage, ek sahabi Rasul hain jinka naam Bilal ibn Haaris jd 42) 
4 Rasulallah # ke rozey par gaye, “ apne arz kiya, ai Allah ke Nabi #¥ apni ummat ki 
khabar lijiye wo halaq hui jaa rahi hai, phir Sarkar inke khwab me tashreef laye, 
Umar ko mera salaam kehna aur kehna ke wo musalmano par sakhti zara kam kare, 


aur kal bearish ho jayegi” aur jab subah hui to zordar barish ho rahi thi. 


Jab unhone Hazrat Umar ko ye khwab byan kiya to Umar roney lagey aur kaha ke 
mai ye sakhti apni khawish ya nafs ki wajah se nahi karta hun shariyat ki wajah se 
karta hun 

- Ibne Qaseer ne Al Qamil me likha Vol 2 Pg 556, Hadees 

- Imam ibn Hajar Askalani ne Sharah e Bukhari jo hai unki mashur, “Fatahul 

Bari Sharul Bukhari”, Vol 7, Pg 397 
- Ibn Qaseer ne Al Widaya Wan Nihaya, Vol 4 Pg 105 
- Imam Samhudi ne Wafaul Wafa Vol 4 Pg 1374 


Nabi ke waseele se mangne ki daleel: 


Ibadat jab rab ne deni chahi to Nabi ko darmiyan me rakha, Quran mai tujhe dunga 
mere mehbub tu ummat ko de, haj ka tarika tujh par dunga aur farz karunga tu 
ummat ko de, zakat ka tarika tujhe bataunga tu ummat ko zakat dena sikha de, jo 


kuch deta raha parwar digar apne Nabi ko darmiyan me rakhkar deta raha, to 


kudrate e elahi ki mansha bata rahi hai ke mai rab hokar apne Nabi ke bagair khuch 


deta nahi, aur jab tum mangne aate ho to Nabi ko hata kar ate ho. 


Direct wo pukare jo khalil ho, jo najib ho, jo masih ho, inke aur rab ke darmiyan me 
koi waseela nahi, hamari aukad kya isliye hum jab mange to zaurat hai ke darmiyan 


me koi khalil ho, shafi ho 


Hadees: Wafaul Wafa, Hazrat Imam Samhud > silaa) Vol 3, Pg 899 

Is Hadees ke raawi hain, Hazrat Anas ibn Malik 4 ¿i & 2), kehte hain, ke 
Rasulallah # ki chichi, Fatema bint Asad, jo Hazrat Ali 4 ji & s2), ki walidah 
majidah hain, aur apke chacha Abu Talib ki biwi hain, ka inteqaal ho gaya, ap £ ko 


unse bari mohabbat thi aur mohabbat me inko maa kaha karte the 


Sarkar aise ghumgheen hue jaise saghi maa ka inteqaal me hota hai, apne kabr 
khodne ka hukm diya, 3 logo ne milke kabr khodi, Hazrat Abu Ayyub Ansari, 


Hazrat Osama ibn Zaid aur Hazrat Umar + ws ù 2) ke azad karta ghulam 


Jab kabr taiyar ho gayi, Sarkar tashreef le gaye andar aur kabr me khud lait gaye, 
apne haatho se jo patthar, kankar wagaira the unko saaf kiye, laitey isliye taki mere 
laitne se kabr me barkat ajaye, phir apne chichi ko apne daste mubarak pe lekar bari 
narmi se kabr me rakha, aap ki ankhon me aansoo the, ap kabr ke bahar tashreef 
laya aur dua farmayi, “ai rabbe gayenat, beshag tu hi zinda hai, Allah hi zindagi aur 
moat deta hai, Allah hi zindagi aur moat ata karne wala hai, aur wo zinda hai usey 
moat nahi, ai parwar digar meri maa “fatema bint asad' ki bakshish farma, aur meri 
maa ki kabr ko wasee kar de jahan tak nigaah jaye bari farma de, tujhe mai wastaa 
deta hun, tere Nabi ka aur mujhse jo pehle Nabi guzre unka bhi waseela paish karta 
hun, ai parwar digar, beshaq tu hi sab se barkar rahem farmane wala hai” 

- Imam Tabrani ne Mujam Al Kabeer, Vol 24, Pg 351 

- Imam Tabrani ne Mujam Al Ausat, Vol 1, Pg 67, 68, 189 

- Imam Abu Nuaym ne Hilyatul Awliya, Vol 3, Pg 121 

- Imam Haythami, Majma Uz Zawaid, Vol 9, Pg 256, 257 

- Imam Ibn Hibban, Kitabut Thigat, Vol 8, Pg 244 
Hadees: Mishkat Sharif, Vol 4, Pg 88, Hadees 5247 (Waseela) 


Umaiya bin Khalid bin Abdullah bin Osaid 4e jd di p23) ne kaha, ke Rasulallah £ 
se marwi hai ke Nabiye Paak jab jung me hote, to ap jung me Fuqraiye Mahajereen 
ke waseele se fateh ki dua karte the. Mahajereen wo sahabi the jinhone Mecca se 
hijrat karke Madina ikhtiyar kiye the. Fuqrah isliye the ke itne ghareeb aur miskeen 


the ke ek libaaz ke alawa dusra libaaz pahenna ke liye nahi hota tha unke paas 


Iski sharah me mullah Ali qaari, sharah e Mishkat, Vol 5, Pg 61, riwayat karke likthe 
hain ke Nabi £ ke dua ke alfaaz kya hote the, “ai Allah, hame dushmano par fateh 


aur madad ata farma waasta tujhe tere fuqrah mahajereen bando ka” 


Hadees: Shah Abdul Hague Mohaddis e Dehlvi 4s 4! 443) apni kitaab “Akhbarul 
Akhiyar” me ek bahot bare buzurg ka zikr karte hain, jinka naam Hazrat Shaikh 
Nizamuddin Abul Moiyat 45 4 443) inki walidah ka naam Hazrate Saara SA, bari 


naik parsah, wakht ki Rabiya Basri 


Inke zamane me ek baar qahad par gaya, baarish nahi ho rahi, log apke paas aye, 
apse dua karne ko kaha. Apne apni walida ke kurte ka ek dhaga nikala, bahar 
maidan me aye, logo ko jama kiya, us dhaage ko asmaan ke taraf buland karke dua 
ki, ai malik e qayenat , ye us naik bibi ke kurte ka dhaga hai jiske libaaz ko aaj tak 
ghair mehram ne nahi dekha, is dhage ka waasta deta hun tu apne bando par paani 


ata farma de, ye kehna tha ke badal chaye aur baarish shru ho gayi 


Kaun si Hadees me hai, ke naik bibi ke kurte ka dhage ko le jao aur waseela banakar 


dua mango (waseela) 


Allah ke Nabi ka ikhtiyar: 
Hadees: Sahih Muslim, Vol 1, Pg 116, Hadees 430 


Hazrat Abu Huraira 4 jd dl 4) se riwayat hai, ke Rasulallah $ ne masjid e nabawi 
me tashreef laye aur irshad farmaya, logo, meri ummat me 70000 aise afraad honge, 
jo jannat me is haal me dakhil honge ke unke chehre chodwi raat ke chand ki tarah 
chamak rahe honge, unse koi hisaab kitaab nahi hoga. Abu Huraira kehte hain, ke 
jaise Rasulallah £ ye farmaya, usi wakht, Hazrat Uqqasha 4 (Ji dili v4) foran khare 


hue, apni chadar ko samette hue, Rasul ke kareeb aye, arz kiya, ai Allah ke Nabi, 


Allah se dua kijiye, ke Allah un 7000 me mujhe shamil farma de, to Allah ke Nabi ne 
dua farmayi, ai Rabbe Oayenat un 70000 me Uqqasha ko bhi shamil kar de 


Rasulallah # ka ikhtiyar pata chala, aur ap £ ke waseele se dua karwayi sahaba ne 
aur jannati ban gaye 

- Sahih Bukahri, Hadees 3075 

- Imam Tirmizi, Hadees 2437 


- Musnade Ahmed, Hadees 8003 


9. Tauheed kya hai 
Allah wahadahu lashareek par imaan rakhna, mabudey haqiqi Allah ko janna, 


mutassarik biz zaat Allah ko samajhna, uski zaat aur sifaat me kisi ko sharik na 
karna. Allah yagta hai, wahed hai, hamesha se hai, hamesha hai, hamesha rahega, na 
parwar digar e alam ki koi biwi hai, na ki aulad hai, na usko kisi ne jana, na wo kisi 
se paida hua, fermata hai, “lam yalid walam yulad” ai mehbub farma dihiye, na usne 


kisi ko janah hai aur na wo kisi se paida hua hai 


Wo jism jismaniyat se paak hai, wo kalam fermata hai par zubaan se paak hai, wo 
apne bando ko dekhta hai par aankh se paak hai, wo apne bando ki duain suntan hai 
par wo kaan se paak hai, wo apne bando ki madad fermata hai par wo pairo se 
haatho se madad karne se paak hai. Ye tamaam aqaid ke majmue ka naam hai 


“Aqeed e Tawheed” aur iske barhaqs hoti hai “Shirk” 


Allah ko ghair haadis samjhna, ghair haadis matlab, ye nahi samajhna ke pehle nahi 
tha, phir wajud hua, aur ab hai aur agey phir nahi hoga, Allah ke alawa jitni 
cheezain sabh haadis hain, pehle nahi thi phir wajud me ayi phir fanaah ho jayegi, 


har cheez ko fanaah hai sirf rabbul izzat ki zaat ko 


Shirk ye hai: ke Allah ki zaat ne kisi ko shareek karna is mainey me ke ye samajhna 
ke jitni taaqat o quwwat Allah ko hai falah ko bhi hai, ya ye aqeeda rakhna, ke Allah 
falah bande ki madad ke bagair koi kaam nahi kar sakta. Quran me Allah fermata 


hai, shirk apne ap zulm e azeem karna hai, sab se bara gunaah hai 


Quran me Allah farmata hai, mere mehbub apne maanne walo ko bata dijiye ke 


Allah chahey to har gunaah ko farma dega magar shirk ko maaf nahi karega 


10. Ilzam 1: ASWJ waseele lete hain aur ye shirk me muftila hain - 


ASWJ anbiya ekram se, auliya se, peero se, salaheen se madad mangte ho, inko 
waseela thehrate ho aur ye aisa shirk hai jo mushrekeen e mecca ne bhi kiya, ke 
unhone apne budho ko Allah ke bargaah me pahonchane ka waseela samjha, to jo 


mushriko ne kiya mecca ke wohi kaam tum karte ho waliyo ke saath 


Jawab - mushrekeen ne budho ko jo waseela karaar diya unhone apni marzi se 
budho ko shafahat karane wala thehra diya, Allah ne budho ko shafi qaraar nahi 
diya tha, ye shirk tha 


(a) Hadees: Hazrat Abuzar Ghaffari 4 (Ai dl =a) kehte hain, Allah ke Rasul 
mimbar par tashreef laye aur farmaya, meri shafaat barey gunehgaro ke liye hai 
jo meri ummat ke hain. Abuzar kehte hain, mai khara hua aur Rasulallah # se 
arz kiya, aap zaanih aur choro ki bhi shafaat karenge, Nabi £ ne farmaya, haan 


mai uski bhi shafaat karunga 


Phir apne farmaya, meri shfaat meri ummat ke barey gunehgaaro ke liye hai, 
phir Abuzar kehte hain ke mai khara hua aur maine wohi pucha aur ap # ka 


wohi jawab tha, haan mai zaanih aur chor dono ki shafaat karunga 


Nabi ne ab teesri martaba farmaya, Abuzar phir khare hue aur apne sawaal 
dohraya, baar baar khare hokar ap ta'ajjub kar rahe hain, ke ap Allah ke Nabi 
apne apni shafaat ko itna aam, inta wasi kar diya, ke chor bhi zaani bhi baksha 
jaye, Nabiye Paak ke chehre aqdas par jalaal aata hai, aur irshad farmate hain, ai 
Abuzar sun, meri shafaat meri ummat ke barey gunehgaar ke liye hai, chor aur 
zaani ke liye bhi hai, agarche tu baar baar khara ho, hatta ke tu naak lagar lagar 


ke mar jaye tab bhi meri shafaat hai 


(b) Hadees:Nabi £ farmate hain, ai logo tum sab gawah ho jao,mera rab mujhse 
kehta hai, ke ai mere mehbub hum apko itna dainge, itna dainge yahan tak ke ap 
raazi ho jao, mai us wakht tak apne rab se raazi na hunga, jab tak ke mai us 


shaks ko bhi jahannam se na nikal dun jiske dil me rai ke barabar bhi imaan hai 


11. Quran ki wo mukammal ayat jisme Waseela lene ko khud Allah ne farmaya hai 


12. 


Para 5, Surah Maidah, Ayat 35 

Allah fermata hai, ai Imaan walo, Allah se daro, Namaz, Roza, Zakat, Haj, jaise amal 
karo, aur jab ye amal par kharey utar jao, to ye mat socho ke najaat mil jayegi, amal 
kabiley najaat nahi ho sakte, agar Imaan ki, amal ki hifazat chahte ho, uski raah me 


waseela talaash karo. GM kehte hain ke yahan waseele se murad sabr aur namaz hai 


(a) Al Qaulul Jameel, Shah Waliullah Sb Mohaddis Dehlvi, Pg 34, Shah Waliullah sb 
yehi ayat likhte hain, ke Allah fermata hai daro Allah se aur talaash karo Allah ke 
taraf waseela, aur jehad karo uski raah me taaki tum falah pao. 


Ab is ayat ki tafseer me likhte hain ke pehli ayat se murad “bait e murshid” hain 


(b) Shah Moulvi Ismail Dehlvi Sb, inko Deobandi aur Ghair Muqallid dono apna 
kehte hain, “Seratey Mustaguim”, Pg 100, pe likhte hai, beshaq murshid Allah ke 
rastey ka waseela hai, ayat yehi wali layen, yehi ayat likhi, is ayat me Allah ne 
najaat ke waastey 4 cheezain, imaan, taqwa, waseele ka talab karna aur uski raah 
me jehad karna muqarrar farmaya hai, ahle suluk is ayat ke zimn me waseela 
murhsid ko jante hain, phir apna faisal sunate hain Ismail Dehlvi, bus haqiqi 
najat ke liye, ibadat se pehle murshid ka dhundna zaruri hai, ye murshid hoga jo 


teri ibadat ko Allah ke bargah me qabul karwayega 


Ilzam 2: Allah shehragh se zyada kareeb hai, phir waseela kyun 


Ye Quran ki ayat ko daleel banate hain, jisme Allah khud fermata hai ke ai mere 
bande mai teri shehragh se zyada kareeb hun, mujhse maango mai tumhari duain 


sunta hun, to phir tum waseela kyun banate ho 


Jawab: Quran ne kaha, Allah kareeb hai, ye kahan kaha ke banda mujhse kareeb hai, 
Allah ka kareeb hona aur hota hai aur bande ka kareeb hona aur hota hai, agar Allah 


har bande se kareeb hai to Abu Jahal, Udbah, Firon, Namrud ke kareeb hai kya, 
kyun, darmiyan me Nabi ka waseela nahi tha, zariya nahi tha, jis jis ne waseela 


banaya Allah se kareeb ho gaya 


(a) Wakiya: “Masnavi Sharif” me “Maulana Rum” ne isi ayat ki tashri me bara pyara 
wakiya byan kiya hai, likhte hain, ke ek johri tha uske paas bara keemti heera tha, 
usne usko baichne ki sochi, wo baichne ke liye nila Badshah e wakht ke paas, 
ittefaag se choar ko pata chal gaya kisi zariye se, ye bhi safar me saath ho liya, johri 
ko shak hua ke na jaan na pehchan achanak aya aur saath me chalne ki baat kar raha 


hai, baher haal saath chalne do, bus heerey ki hifazat karenge. 


Safar shru hua, johri sochta raha ke kaise heery ki hifazat karni hai, johri bahot 
chalak tha, usney choar se kaha jab shaam hone lagi, ke dekho agar hum dono ek 
saath agar so gaye to daaku hum dono ka samaan akar loot ke le jayenge, aisa karte 
hain, ke adhi raat tum sona aur mai samaan ki hifazat karunga, aur adhi raat mai so 
jaunga to tum samaan ki hifazat karna, ab choar ko issey zyada kya chahiye tha, 
socha ke jab ye so jayega to mai heera lekar bhaag lunga, choar ne kaha, theek hai 


mujhe manzur hai 


Ab raat ho gayi, johri ne kaha, tum so jao, adhi raat me mai tumhe utha dunga, choar 
so gaya, ab johri ne heera iske kapro me aise chupa diya ke dikhe na, adhi raat choar 
ko uthaya aur khud so gaye, ab choar ne heerey ke talash shru ki, thak gaya par mila 
nahi, subah ho gayi aur safar par dono phir chal diye, isi tarah safar ke saat din guzar 


gaye aur dono shaher pahonch gaye, par heera choar dhund nahi paya. 


Choar ke samney johri ne heerey ko uchala, ye dekh choar til mila gaya, ke 7 roz mai 
isi ko dhundta raha par mujhe mila nahi, akhir puch hi liya, ke tum kahan chupate 
they mai isey 7 roz tak dhundta raha akhir tum ye heera rakhte kahan the, tum kya 
jadugar ho jo isko ghayab kar dete the. johri ne kaha, miya jab tu so jata tha, heera 
tujhse khareeb hota tha lekin to heerey se kareeb na tha. 


13. Waseela pakarna Sahaba ekram ki bhi sunnat hai 
(a) Hadees: Jame Tirmizi, Vol 2, Hadees 1504 


(b) 


Hazrat Usman Ibn Hunain +s jl ð 49 kehte hain, ke Rasulallah £ ke paas ek 
nabina sahabi aye, unhone ap £ se arz kiya, ke ap Allah ki bargah me dua kijiye 
ke parwar digar mujhe aankhen ata farma de, Nabi ne farmaya, agar tum apne 
nabina hone par sabr kar lo to ispe Allah tumhe ajr aur sawab ata farmayega. 


Sahabi ne arz kiya, ke ai Nabi ap dua hi kijiye 


Rasulallah £ ne farmaya, ke agar tum sabr nahi kar sakte to tum achi tarah wuzu 
karo, Allah ki bargah me yun dua karo, “ai parwar digar e alam, mai tere Nabi ke 
waseele se, teri taraf mutawwajjo hota hun, Ya Mohammado, mai Allah ke 
wastey apke taraf mutawwajo hota hun, ke meri haajad puri ki jaaye” 

Imam Tirmizi ne ye Hadees yahin tak likhi. 

Imam Tabrani agey likhte hain, ke sahabi ne ye dua mangi aur raawi kehte hain 
ke wo abhi dua khatm nahi kar paaye the Allah ne unko binayi ata farma di 

- Ibn Maaja Vol 1, Pg 440 

- Imam ibn Huzaima Vol 2, Pg 226 

- Majame Kabeer me Imam Tabrani ne Vol 1 Pg 103 

- Al Mustadrak Vol 1, Pg 519 


Hadees: Jung e Badar ya Jung e Uhad ka moaka hai, Hazrat Qatada sahabi Rasul 
hain, jung lar rahe hain, ke ek teer ata hai aur inki aankh ke ched ke nikal gaya, 
apne aankh ke goley ko kheech liya aur apni hatheli me rakh liya aur lashkar ko 
cheerte hue, talwaar chalate hue, Rasulallah $ ki khidmat me pahonche, apni 


mutthi kholi aur arz kiya, Ya Rasulallah is aankh ko durust farma dijiye 


Rasulallah £ ne farmaya, ai Qatada, agar tu chahe nabina hone par duniya me 
sabr kar le aur iske badle me mujhe jannat le le, Hazrat Qatada kehte hain, ai 
Allah ke Nabi apki mohabbat apke ishq ke tufail, apki pairwih ke tufail jannat 


to mil hi jayegi, ap aankh durust farma dijiye 


Hazrat Qatada kehte hain, ke iske baad Nabi $ ne us aankh ko liya aur usey 
wahin lagaya jahan wo tha, apna loaab e dahen liya meri aankh par mala, meri 


aankhen pehle se bhi zyada roshan ho gayin 


Rasulallah $ ne farmaya, ai Oatada, tum bahot hoshiyar, chalaak nikle, aankhen 
bhi durust kara lin, aur Allah ko khush bhi kar liya, Allah Rasul tumse aise raazi 
hue ke jao tumhe jannat bhi ata ki jayegi 

- Khasaisul Qubra me Imam Jalaluddin Suyuti 4e 4 ása, 


- Hazrat Imam Qastalani 45 dl 442) ne Al Mohaiwul Laduniya 


14. Waseela zindo se manga jata hai murdo se nahi 
(a) Hadees: Al Mohaibul Laduniya, jo Bukhari ki Sharah hai, Pg 82, isme Imam 


Qastalani nakal karte hain, ke jab Hazrat Adam a-di 445 se larzish waqey ho 


gayi to unhone Nabi ka waseele se maafi ki dua mangi - written earlier 


- Surah Nisa, Ayat 64 ki tafaseer me Imam Nafasi 445 di! 4a, apni Tafseer e 
Madarik Vol 1 me Hadees nakal karte hain - (written earlier) 
- Allama ibn Qaseer ne bhi Tafseer e Qaseer ke andar Vol 1, Pg 727 par isko 


riwayat kiya hai 


15. Waseela sabse barkar kis cheez kis baat ke liye maanga jata hai:- 
Maanga jata hai, raza e elahi aur qurb e khuda bandi, ke liye. Jis zaat tak jana hai, 
wo zaat la mutnayi hai, la mehdud hai, to jab us zaat ki hadain nahi, isiliye waseela 
bhi la mehdud ho gaya, iski bhi koi had nahi hai. Jab tak duniya me insaan rahe, 


Nabiyo aur Buzurgo ko waseela samjhe 


16. Mushrekeen e Mecca ke Teen jurm bare ahem the jiske bina par Quran ne inko 
mushrik karaar diya, waseela lene ke sabab se unko mushrik nahi kaha gaya, halake 


unka waseela lena budho ka durust nahi tha, wo teen jurm the 


(a) Ke wo budho ko Allah ke barbar samajhte the, aur mante the ke jitni takhat aur 
salahiyat khuda me hai utni hi takhat aur salahiyat in mabudo me bhi hai, 
unhone apne mabudane batil ko Allah ke barabar tehra liya, aur Quran me iska 


wazahat ke saath zikr kiya, Para 19, Surah Ash shuara, Ayat 97, 98 me Allah 


> y? 


P ai wA s Sr paR, 2 $ 1 ” 3e wai | yA kai 

Irshad fermata hai ke, gayamat ke din ye mushrekeen kahenge, Allah ki kasam, 
hum to bari gumrahi me the, bhatke hue the ke humne in mabudo ko rabbul 


alameen ke barabar thehra liya 


ASWJ, Rasul ko khuda kena barabar jitna samajhte hain, na khuda jaisa 
samajhte hain, bulke khuda ke bande samajhte hain 


(b) Wo apne budho ko pujte the aur ye tasawwur karte the ke hum jitni bari budho 
ki ibadat karenge ye utna bara waseela banenge 
Rab ke barabar jaanne ke baad unki puja karte the unko ibadat ke layek 
samajhte the, sajda bhi karte 


Para 23, Surah Zumar, Ayat 3, me iska zikr kiya 


rA A ES a 


Allah fermata hai ke wo mushrik kehte hain, ke hum in mabudo ko nahi pujte 
magar kis liye pujte hain is irade ke saath pujte hain, is khyal ke saath, is neeyat 
ke saath, ke hum inko pujainge to ye humko Allah se kareeb kar denge 


ASWJ kisi Nabi, Wali, Paighmbar, Saleheen ko nahi pujte, tamaam makhlukat 
me sabse agar koi zaat hai to wo Rasulallah £ ki zaat hai, hum Rasulallah £ ko 
bhi nahi pujte, to jab Nabi ki ibadat nahi karte to Ghous Paak, Khawaja kaise 
ibadat ke layek ho sakte hain, hum inko shafaat karne wale jante hain, mabud 


nahi jante 


(c) Jis cheez ka hukm diya nahi gaya tha usko unhone deen banaya, kaise, inhone 
mabudo ka waseela banaya apni najaat pane ke, budho ko Allah aur khud ke 
darmiyan un budho ko waseela samjha, magar Allah ne budho ko shafi karaar 
nahi diya tha, hukm nahi diya ke inka waseela pakro, Allah ne saaf wazey 


farmaya Aiytal Kursi me 


Ai IA IA 


kaun haijo uski ijazat ke bagair kisi ki shafa'at kar sake 


+ 


GM waseela aur shafaat me fark nahi jaante, Allah ne yahan wazey kiya, ke 


khuch log wo hain jinko ijazat nahi hai aur khuch log wo hain jinko ijazat hai 


Jo shafi hota hai usko waseela bhi banaya ja sakta hai, iski daleel Quran se, Para 


25 Surah Zukhruf, Ayat € 86, me Allah irshad fermata hai, 








ET FARNE 


a PRA 


aur jinko ye Allah ke siwa pujte hain, wo shafaat ka ikhtiyar nahi rakhte, magar 








shafaat ka ikhtiyar unhe hai jinhone haq ki gawahi di, Allah ki gawahi di aur jo 


sahebe ilm hain 


Hum Nabi $ ko khuda ke barabar hargiz nahi samajhte, na ibadat karte hain, na 
Nabi ko sajda jayez nahi samajhte, hum Nabi ko shafi, waseela jaante hai, isliye 
saare ilm ka markaz Rasulullah ki zaat hai, Rasul ne sab se zyada apne rab ko 


pehchana hai aur Rasul ne pehchan kar sab ko rab ki pehchan batayi hai 


Aur wazey toar par Para 16, Surah Taha, Ayat 109 


WIGI II 


G5 Apul II Gss 


Allah irshad fermata hai, akhirat ke din, koi sifarish kaam na degi, nafa na degi, 








(budho ki sifarish jinko izn nahi diya gaya yeto khud uljhe hue honge jahannam 


me azaab me) siwai us shaks ke shafaat ki jise rahman ne ijazat de di ho 


To humne jab inko shafi mana to Allah ke hukm se jana aur unhone budho ko 


jana to Allah ke khilaaf kiya 


Dr zakir bolta hai ke yahan nahi maang sakte, Allah jab ijazat denge, ye Quran ki 
kis ayat me hai ya Hadees me hai ke jahan ye taqsees ki gayi ke yahan nahi maang 
sakte wahan maang sakte hain, ye dikhana tumhar zimmedari hai, ye taqsees 
tumhara qyaas hai, iski piche daleel nahi di, tumhare fatweh ke mutabik pehla 


qyaas karne wala iblees hai to tum kya hogaye 


17. 


18. 


19. 


Æ Allah ke Rasul ki Hadees hai, ke meri shafaat meri ummat ke bare gunehgaro ke 
liye hai, ye elaan duniya me ho raha hai, kisi sahabi ne kaha kya, ya Rasulullah 
abhi elaan nahi kijiye, Allah jab izn dega apko tab elaan kijiyga, wo to akhirat me 


dainge 


Allah ke Nabi ne taleem ke liye Waseela talab bhi kiya, halake nabi ko waseele ki 


zarurat nahi hai 


b Hadees: Hazrate Anas kehte hain ke Huzur $ ki chachi, Fatema bint Asad ka 


integal ho gaya, mohabbat me maa kaha karte the - written earlier 


b Hadees: Nabiye paak se ye marwi ke hai ke Huzur jab jung me hote to apka 


fuqra e mahajereen ke waseele se fateh ki dua kiya karte the - written earlier 
b Waseela ki ayat Quran me: Para 6, Surah Maidah, Ayat 35 - written earlier 


Imaan to tum laa chuke, mujhse dar bhi chuke, amaal aur ehkaam bhi sabh kar liye 
tumne, par ye kabhi mat samajh lena ke jannati ho jaoge. Amaal kabhi bhi barbad 
aur tabah ho sakte hain, amaal aur Imaan bachana chahte ho, Imaan ka tahaffuz 
waseele ke bagair nahi hoga, amal ka tahaffuz waseele ke bagair nahi hoga, lehaza 


waseela talaash karo 


Surah Baqarah, Ayat 107 


SI ZAL ut 1 3w ga Adi 

Allah fermata hai, Tumahara Allah ke siwa koi madadgar nahi, hum ASWJ is ayat 


par imaan rakhte hain. 


Khuch log hain jo ye kehte hain ke tumne ye aqeeda kahan se lay eke Allah ke Rasul 
bhi mada farmate hain, awliya ekram bhi madad farmate hain, aisa aqeeda rakh ke 
tum imaan se khali ho gaye, tumne shirk kar diya, Allah to ye fermata hai ke Allah 


ke siwa koi madagar nahi, jo mangne ho Allah se mango 


Surah Tahrim, Ayat 4 


20. 


21. 


22. 


23. 


24. 





2 293 1A NDI D MAYA 
a Laa wwe Ada 
Allah fermata hai, ke beshaq Allah inka madagar Jibreel e Ameen bhi madagar, aur 
Allah ke naik bande bhi madagar 


Surah Yusuf, Ayat 64 
ia WAWA 29447) 
AE ya yes) Per Éa g ANG 
Allah fermata hai, hifazat karne wala Allah hai, Allah hi behtareen hifazat farmane 


wala hai, Quran me Allah ne farishto ko bhi hifazat karne wala bana diya 


Surah Infitar, Ayat 10, 11 


St Ss oU ÉS 


Ke beshaq Allah ne hafiz negebaan muqarrar kiye, kiraman katebeen wo farishte jo 


tumhari nekiyan likhte hain 


Ab humne ye aqeeda rakha ke Allah ki ata se Allah ke farishte aur Rasul madad 
farmate hain to ye shirk kaise hua, lekin sawal ye hai ke un ayato ka kya hoga jahan 
Allah ne farmaya ke mere siwah koi madagar nahi, iska jawab hum ASWJ denge, 
Allah ko kisi ne madad aur hifazat karne ki taaqat di nahi, wo taaqat zaati hai, aur 
Allah ke Rasul, Naik bande, Farishte Allah ki ata se madagar hain, ye Quran ki 


roshni me se hai 


Hum unme se nahi, Surah Baqarah, Ayat 85 








ear UA yan AS AN ar gg Gi 

Ke kya tum Allah ki baaz ayato par imaan rakhte ho aur baaz ko jhutlate ho 

Jo Quran ki 1000 ayato ko maan lo aur ek ko chor do, kya musalman rahoge, ek harf 
ko chor do kya musalman rahoge, Quran ko zayeef kahega ko kya musalman rahega, 


Quran ki tamam ayato par imaan rakhna zaruri 


25. 


26. 


27. 


Hamara aqeeda Quran aur Hadees ki roshni me hai, aur yehi ageeda Sahaba ekram, 
aiyyimma ekram, tabeyeen aur tabe - tabeyeen, awliya ekram ka tha, yehi wajah hai 
ke Allah ne hame taleem ye di ke namaz me dua karo ko “seratal lazina anamta 
alaihim”, hum sidhe raste par chala, unke raste par jinpar tune inaam farmaya, aur 


inaam farmaya, nabi, shoahadah, siddqueen, saleheen ke raste par chala 


Din bhar me 20 rakat farz parte hain aur har rakat me hum Allah se dua karte hain 
ke ai Allah hume sidhe raste par chala aur unke raste par jinpar tera inaam hua, aur 
namaz ke bahar auliya se door karne ki baat karte ho, ye kaisi akal hai tumhari, iska 
matlab tum apni namaz me sacche ho hi nahi. Tashahud me baith kar attaiyat parna 
farz hai aur isme bhi Allah ke tamam naik bando jitney guzar chuke, jitney hain aur 
jitney aane wale hain un tamam par salam bhejte ho (assalamoalaina wa'ala ibadil 
lahis saleheen), aur namaz ke bahar aitraaz ye kiska tareeka hai ye kahan Quran se 


sabit, ye bewakufi nahi hai to kya hai 


“kitab at - tauhid” likhi hui ibn abdul wahab najdi ki, iska tarjama ismail dehlvi ne 
kiya “taqwatul imaan” ke naams pe, is kitaab me tauheed ka koi zikr nahi bulke is 
kitaab ke zariye log confusion me par gaye ke hum maane to kisiko maane isliye ye 

Quran aur Hadees ka reference dete hain aur logo ko gumraah karne wali ye kitaab 

hai, iski khuch galtiyan: 

(a) Ye kehta hai ke agarche Rasulallah £ ke rozey par hazri dena behtareen ibadat 
me se hai, lekin iske bawajud bhi Huzur ne zyada ziyarat karne se mana kiya, ab 
isne khush Hadees likhi Rasulallah $ ke rozey ki ziyarat ke ta'alluk se, jaise 
sayedna imam jalaluddin suyuti 4s äl 243) shah abdul haque mohaddis dehlvi 
ae dl La, sayedna imam tagiuddin subgi shafeyee 44e dl 243) inki Hadees ki 
kitaab ko pariye, jaise, jagbool quulb, shifa us shiqam fee zeeyaratil khairil 
anaam, usme un hadeeso ka zikr farmaya gaya jahan Sarkar ne khas toar par 
farmaya, “ke jo meri ziyarat ko aye aur uska maqsad sirf sirf meri ziyarat ho, kal 


qayamat me wo mera paros rahega 


(b) Dusri Hadees me farmaya, jo shaks is irade se aye ke mere alawa aur koi uska 


irada na ho, mujh par haq hai ke kal mai uski shafaat karunga 


In logo ke nazdeeg ye tamam Hadees zayeef ya mouzu hai, (moazu ka matlab 
mangharat, fabricated hai yaani Hadees hai hi nahi), jabki sayedna imam 
tagiuddin subqi shafeyee 44e di! åsa) ne apni kitaab shifa us shigam fee ziyaratil 
khairil anaam me ibn taimiya ka radh kiya aur in tamam hadeeso ka sanad ke 


saath sabit kiya 


(c) Ek Hadees hai ke Allah ne Rasulallah ¥ ke rozey mubarak par ek farishta 
muqarrar kar rakha hai jo durud ko Huzur ki bargah me pahonchata hai, iska 
matlab ye to nahi hua ke Huzur nahi sunte, agar koi ye matlab nikalta hai, to 
rozana farishte Allah ki bargah me amaal paish karte hain, to koi kya ye fatwa 
dega ke Allah janta nahi tabhi farishto se puchta hai, ke kahan se aa rahe ho, 
matlab ye hai is Hadees ka ke agar tum mere mehbub par durud hoga to tumhari 
izzat afzai aisi ki jayegi ke sirf tumhara naam nahi tumhare baap ka naam lekar 


farishta adab ke saath Huzur ki bargah me pahonchayege 


Is Hadees ko Imam Jalaluddin Suyuti Shafeyee 4:1 ùl 443) ne apni Hadees ki 
kitaab “Al Jameyus Sagheer” me nakal farmaya aur likha ke ye Hadees zayeef hai, 
Sheikh Nasiruddin Albani ne likha ke ye Hadees sahi hai, hasan hai, maqsad kya, 
ke is baat par tawajjo di jaye ke farishta hi pahonchata hai, Huzur nahi sunte, to 
ye zaruri nahi ke ap Sarkar ki bargah me kareeb aakar durud paren, maazallah, 


kya aise logo ki hum baaten sunenge jo Huzur ki mohabbat jinke dilo me na ho 


(d) Allah ke Rasul ne farmaya ke Allah ne laanat farmayi yahud aur nassara par unhone 
apne nabiyo ki kabr ko jaaye namaz bana liya tha, masjid bana lit hi, ab is ayat ko 
paish karke ye kehna chahte hain ke jahan par mazar uske baazu me masjid ho to 
wahan namaz nahi hogi. Bukahri Sharif me Hadees hai, iska maane ye hota hai 
pehili ke bina koi hijaab, parda, barrier ke kabr ke taraf mooh karke namaz parna 
mana hai, dusri kabr ke upar masjid banana ye haraam hai. Khawaja gharib nawaz 
ki mazar masjid ke niche hai ya masjid ke baazu me hai, tamam mazarat masjid ke 
baazu me hain. Ye is tarah Hadees ke saath khelte hain, Hadees khuch aur kehti hai 


maane khuch aur byan karte hain 


Bukahri Sharif me dusri jagah mojud hai, ke Rasulallah $ ne ek aisi jagah namaz 


pari jiske baazu me 2 ya 3 kabre hain aur Hazrat Abdullah ibn Umar ne bhi wahan 


namaz pari aur apne shahgird ko bhi hukm diya ke tum wahan ja rahe ho to tum 


wahan namaz parna jahan Huzur ne namaz pari 


(e 


-— 


Surah Ahqaf, Ayat 5 

Allah fermata hai, ke wo kitna hi zaleel hai kitna hi gumraah hai jo Allah ke siwa 
dusre mabudo ki yaane budho se madad talab karta hai 
Ye ayat budho ke taalluk se hai, aur ye kehte hain ke Allah ne mana farmaya ke 
Nabiyo se nahi mango, Ya Ghous, Ya Rasulullah kehna shirk 
Inhi ke imam Ibn Qaseer is ayat ki tafseer me likhte hain, yahan un logo ki baat hai 


wo kuffar jo apne mabudo ki puja karte, yahan mabud se murad budh se hai 


Surah Fatir, Ayat 14 


Pm aa Sa 


Aur agar tum inko pukaroge to ye tumhari awaaz ko nahi sunenge, agar sun bhi 








lenge to tumhe jawab nahi de payenge. Ye se murad budh hain 


Aur hamare Nabi sunte hain, to inhone Quran ka maana ghalat pesh kiya 


28. Waseela: 
Yahudiyo ka ek amal quran byan kar raha hai, aur ye amal us wakht ka hai ke jab 
Nabi £ mabuz nahi hue 


Para 1, Surah Baqarah, Ayat 89 


Bn Bn au 


Allah farmata hai, ai habib, tujhse pehle, apke mabuz hone se pehle, ye isi nabi se 





yaney tere waseele se kafiro par fatah ki dua maanga karte the 


PAR 


Sap AS ESE G AAG: 


jab ai habib ap tashreef la chuke to apke nabuwat ke munkir hokar baith gaye 


Ia a 








To bus Allah ki laanat ho in kaafiro par 

Isi ayat ki tafseer ke Hadees me Imam Hakim 44e äl 243) apni Al Mustadrak, Vol 2, 
Pg 316, Hadees 3101 me likhte hain, Imam Hakim, Hazrate Abdullah ibn Abbas «a; 
dic (JI ù se ye Hadees nakal farmate hain, Hazrate Abdullah ibn Abbas kehte hain 
ke Khyber ke Yahudi ki junge aqsar Kabila Adfaan se hua karti thin, Khyber ke 
Yahudi shikast khate the, to phir Yahudiyo ne is dua ke zariye Allah se madad 


mangi, panah mangi, kaun si dua, 


“ai parwar digar, hum tujhse ub nabiye ummi Mohammad $ ke waseele se teri panah 
chahte hain jo tu akhri zamane me jinko mabuz farmane ka wada kiya hai, ai Allah 
tu hame in par fatah ata farma de”, jab unhone ye dua maangi to Allah ne unhe fatah 
ata farmana shru kar di, aur phir jab Sarkar Nabi mabuz kiye gaye tab unhone apke 
Nabi hone ka inkaar kar diya, aur isi zimn me ayat e kareema nazil hui 
Dusre Hawale is Hadees ke: 

- Imam Ibn Jarir Tabari ne apni Tafseer e Tabari me Vol 1, Pg 473 
- Imam Abu Noyem ne Dalalil Un Nabuwat me Vol 1, Pg 96 

- Imam Bayhagi ne Dalalil Un Nabuwat me Vol 2, Pg 76 

- Imam Baghawi ne Ash Shafai Tafsir e Quran, Vol 1, Pg 49 

- Imam Jalaluddin Suyuti ne Durrey Mansur, Vol 2, Pg 465 


29. Waseela lene ki Dua hame khud Nabi £ sikha rahe hain 


Hadees: Sunan Ibn Majah, Vol 1, Pg 429, Kitabul Masajid, Hadees 778 
Imam ibn maaja is Hadees ko Hzrt Abu Sayeed Khudri 4e ¿Jai ú 2) se riwayat 
karte hain, Rasulallah £ ne irshad farmaya, jo shaks apne ghar se namaz ke liye 


nikle to wo ye dua kare 


'Allahumma inni asa'luka bi-haqqis-sa'ilina 'alaika, wa as'aluka bi-haqqi mamshaya 
hadha, fa inni lam akhruj asharan wa la batran, wa la riya'an, wa la sum'atan, wa 
kharajtu-ttiqa'a sukhtika wabtigha'a mardatika, fa as'aluka an tu'idhani minan-nari wa 


an taghfira li dhunubi, Innahu la yaghfirudh-dhunuba illa Anta. 





. a 


CE aaea a 
E EANA 


ai Allah mai tujhse sawal karta hun aur teri bargah me unka waseela paish karta hun 
sayeleen ka jo tujhse mangte hain, aur apne is chalne ke waseele se mai tujhse 
sawaal karta hun, mai apne chalne ko bhi waseela banata hun, ai Allah mai ghurur 


nahi karta, ghamand nahi karta, mera ye chalna sirf teri raza ke liye hai” 


Sarkar farmate hain jab masjid me chalte wakht jo banda ye dua karte hue chalta 
hai, to 70000 farishte uske liye dua e maghfirat karte hain. Is dua me Nabi £ khud 


waseela sikha rahe hain 


